MK sēdes protokollēmuma projekts 24-TA-2193
Izdrukāts 29.07.2026. 23.35 - 2.0 Redakcija
Ministru kabineta sēdes protokollēmums

Noteikumu projekts "Grozījumi Ministru kabineta 2006. gada 31. oktobra noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Lai palielinātu valsts kompensācijas apmēru zāļu un medicīnisko ierīču apmaksai individuālās kompensācijas gadījumos, Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojumu projektu par finanšu līdzekļu piešķiršanu no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" 2024. gadam ne vairāk kā 393 368 euro apmērā uz Veselības ministrijas (Nacionālā veselības dienesta) budžeta apakšprogrammu 33.03.00 "Kompensējamo medikamentu un materiālu apmaksāšana" atbilstoši likuma “Par valsts budžetu 2024. gadam un budžeta ietvaru 2024., 2025. un 2026.gadam” 72. pantam.
· 4. Pieņemt zināšanai, ka Veselības ministrija normatīvajos aktos noteiktā kārtībā sniegs Finanšu ministrijai priekšlikumus par finansējumu 1 888 314 euro apmērā:
· 4.1. 2025. gadā apropriācijas pārdalei uz valsts budžeta apakšprogrammu 33.03.00 "Kompensējamo medikamentu un materiālu apmaksāšana", tai skaitā 600 012 euro no valsts budžeta apakšprogrammas 33.04.00 "Centralizēta medikamentu un materiālu iegāde" un 1 288 302 euro no valsts budžeta apakšprogrammas 33.16.00 "Pārējo ambulatoro veselības aprūpes pakalpojumu nodrošināšana";
· 4.2. 2026. gadam un turpmāk izmaiņām budžeta bāzes izdevumos, paredzot pārdali no valsts budžeta apakšprogrammas 33.04.00 "Centralizēta medikamentu un materiālu iegāde" 600 012 euro apmērā un no valsts budžeta apakšprogrammas 33.16.00 "Pārējo ambulatoro veselības aprūpes pakalpojumu nodrošināšana" 1 288 302 euro apmērā uz valsts budžeta apakšprogrammu 33.03.00 "Kompensējamo medikamentu un materiālu apmaksāšana".

